ddrg/super_eurlex huggingface dataset:
RÅDETS AFGØRELSE af 16. marts 1998 om udnævnelse af medlemmer af og suppleanter til Det Rådgivende Udvalg for Dyrlægeuddannelsen (98/C 99/02)

RÅDET FOR DE EUROPÆISKE FÆLLESSKABER HAR -

under henvisning til Rådets afgørelse 78/1028/EØF af 18. december 1978 om oprettelse af et rådgivende udvalg for dyrlægeuddannelsen (1), særlig artikel 3 og 4,

under henvisning til tiltrædelsesaftalen fra 1994, særlig artikel 165, stk. 1, og

ud fra følgende betragtninger:

I henhold til artikel 3 i nævnte afgørelse består udvalget af tre sagkyndige fra hver medlemsstat og en suppleant for hver af disse sagkyndige; i henhold til artikel 4 i samme afgørelse gælder mandatet for disse sagkyndige og suppleanter for tre år;

ved afgørelse af 25. marts 1994 (2) udnævnte Rådet medlemmer af og suppleanter til nævnte udvalg for perioden fra 25. marts 1994 til 24. marts 1997;

ved afgørelse af 21. december 1995 (3) udnævnte Rådet østrigske, finske og svenske medlemmer af og suppleanter til dette udvalg for perioden indtil den 24. marts 1997.

Fjorten medlemsstaters regeringer har hver forelagt en kandidatliste med henblik på udnævnelse af medlemmer og suppleanter eller udpegelse af efterfølgere eller fornyelse af mandatet for deres medlemmer og suppleanter -

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af og suppleanter til Det Rådgivende Udvalg for Dyrlægeuddannelsen for perioden fra 16. marts 1998 til 15. marts 2001:

A. >TABELPOSITION>

B. >TABELPOSITION>

C. >TABELPOSITION>

Udfærdiget i, Bruxelles den 16. marts 1998.

På Rådets vegne

J. CUNNINGHAM

Formand

(1) EFT L 362 af 23.12.1978, s. 10.

(2) EFT C 100 af 9.4.1994, s. 1.

(3) EFT C 343 af 21.12.1995, s. 4.
RÅDETS AFGØRELSE af 20. oktober 1997 om indgåelse af protokol om folkesundheds-, dyresundheds-, plantesundheds- og dyrevelfærdsforanstaltninger i forbindelse med samhandel, til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (98/250/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (1), der blev undertegnet den 4. oktober 1993,

under henvisning til forslag fra Kommissionen (2), og

ud fra følgende betragtninger:

Forhandlingerne mellem Fællesskabet og Den Tjekkiske Republik er nu så langt fremme, at der kan indgås en tillægsprotokol, idet bilagene naturligvis med jævne mellemrum må tilpasses i fornødent omfang; protokollen vil bidrage til at udvikle handelen mellem parterne, da princippet om regionalisering anvendes for de vigtigste dyresygdomme og skadegørere, og de varer, for hvilke tilsvarende handelsvilkår anerkendes, opføres på en liste;

protokollen bør derfor godkendes -

TRUFFET FØLGENDE AFGØRELSE:

Artikel 1

Protokol om folkesundheds-, dyresundheds-, plantesundheds- og dyrevelfærdsforanstaltninger i forbindelse med samhandel, til Europaaftalen om oprettelse af en associering mellem De Europæiske Fællesskaber og medlemsstaterne på en den ene side og Den Tjekkiske Republik på den anden side godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet foranstalter på Fællesskabets vegne den notifikation, der er omhandlet i artikel 20 i protokollen (3).

Artikel 3

Kommissionen repræsenterer Fællesskabet i underudvalget for landbrug i spørgsmål omfattet af vedlagte protokol. Den bistås af medlemsstaternes repræsentanter med ansvar for dyre- og plantesundhed.

Den holdning, som Fællesskabet skal indtage i Associeringsrådet med hensyn til spørgsmål omfattet af protokollen, fastlægges i overensstemmelse med artikel 2 i Rådets og Kommissionens afgørelse af 19. december 1994 om indgåelse af Europaaftalen om oprettelse af en associering mellem De Europæiske Fællesskaber og medlemsstaterne på den ene side og Den Tjekkiske Republik på den anden side (4).

Udfærdiget i Luxembourg, den 20. oktober 1997.

På Rådets vegne

F. BODEN

Formand

(1) EFT L 360 af 31.12.1994, s. 2.

(2) EFT C 229 af 28.7.1997, s. 1.

(3) Datoen for protokollens ikrafttræden offentliggøres i De Europæiske Fællesskabers Tidende på foranledning af Generalsekretariatet for Rådet.

(4) EFT L 360 af 31.12.1994, s. 1.
RÅDETS AFGØRELSE af 7. oktober 1997 om indgåelse af konventionen om beskyttelse af havmiljøet i det nordøstlige Atlanterhav (98/249/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2 og 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Kommissionen har på Fællesskabets vegne deltaget i forhandlingerne om udarbejdelse af konventionen om beskyttelse af havmiljøet i det nordøstlige Atlanterhav;

konventionen blev undertegnet på Fællesskabets vegne den 22. september 1992;

konventionen tager sigte på at forebygge og bekæmpe forurening samt på at beskytte det maritime område mod de skadelige virkninger af menneskets virksomhed;

Fællesskabet har vedtaget foranstaltninger inden for det område, der er omfattet af konventionen, og det bør derfor indgå internationale forpligtelser på dette område; Fællesskabets indsats er et nødvendigt supplement til de direkte berørte medlemsstaters indsats, og dets deltagelse i konventionen må siges at være i overensstemmelse med nærhedsprincippet;

i henhold til traktatens artikel 130 R skal Fællesskabets miljøpolitik bl.a. bidrage til forfølgelse af målene om bevarelse, beskyttelse og forbedring af miljøkvaliteten, beskyttelse af menneskers sundhed og en forsigtig og rationel udnyttelse af naturressourcerne; dertil kommer, at Fællesskabet og medlemsstaterne inden for deres respektive kompetenceområder samarbejder med tredjelande og internationale organisationer -

TRUFFET FØLGENDE AFGØRELSE:

Artikel 1

Konventionen om beskyttelse af havmiljøet i det nordøstlige Atlanterhav, der blev undertegnet i Paris den 22. september 1992, godkendes på Fællesskabets vegne.

Teksten til konventionen er knyttet til denne afgørelse.

Artikel 2

Formanden for Rådet bemyndiges til at udpege den(de) person(er), der er beføjet til at deponere godkendelsesinstrumentet hos Den Franske Republiks regering i overensstemmelse med bestemmelserne i konventionens artikel 26.

Artikel 3

Fællesskabet repræsenteres for så vidt angår spørgsmål, der ligger inden for Fællesskabets kompetence, af Kommissionen i den kommission, der er nedsat i henhold til konventionens artikel 10.

Udfærdiget i Luxembourg, den 7. oktober 1997.

På Rådets vegne

J.-C. JUNCKER

Formand

(1) EFT C 89 af 10.4.1995, s. 199.
KOMMISSIONENS BESLUTNING af 19. marts 1998 om indførsel af kødprodukter fra Mexico og om ændring af beslutning 97/222/EF (EØS-relevant tekst) (98/246/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 21a og 22, og

ud fra følgende betragtninger:

I Rådets beslutning 79/542/EØF (3), senest ændret ved Kommissionens beslutning 98/146/EF (4), opstilles en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder, fersk kød og kødprodukter;

Kommissionens beslutning 97/221/EF (5) indeholder dyresundhedsbetingelser og en model til sundhedscertifikater ved indførsel af kødprodukter;

Kommissionens beslutning 97/222/EF (6), ændret ved beslutning 97/737/EF (7), indeholder en liste over tredjelande, der har tilladelse til at bruge modellen til sundhedscertifikatet for kødprodukter, der indføres fra tredjelande;

dyresundhedssituationen og veterinærmyndighederne i Mexico opfylder de krav, som stilles for at gøre det muligt at indføre visse kategorier af fersk kød til Fællesskabet;

beslutning 97/222/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/222/EF i bilaget, del II, indsættes følgende linje på den alfabetiske plads ifølge ISO-koden:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 19. marts 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

(3) EFT L 146 af 14. 6. 1979, s. 15.

(4) EFT L 46 af 17. 2. 1998, s. 8.

(5) EFT L 89 af 4. 4. 1997, s. 32.

(6) EFT L 89 af 4. 4. 1997, s. 39.

(7) EFT L 295 af 29. 10. 1997, s. 39.
RÅDETS AFGØRELSE af 16. marts 1998 om udnævnelse af medlemmer af og suppleanter til Det Rådgivende Udvalg for Erhvervsuddannelse (98/C 99/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 128,

under henvisning til Rådets afgørelse af 2. april 1963 om opstilling af almindelige principper for gennemførelse af en fælles politik for faglig uddannelse (1), særlig fjerde princip,

under henvisning til Rådets afgørelse af 18. december 1963 om vedtægten for Det Rådgivende Udvalg for Faglig Uddannelse (2), ændret ved afgørelse af 9. april 1968 (3),

under henvisning til de kandidatlister, som hver enkelt af medlemsstaternes regeringer har forelagt Rådet, og

ud fra følgende betragtninger:

Ved afgørelse af 2. juni 1995 (4) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 2. juni 1995 til den 1. juni 1997;

der skal udnævnes medlemmer af og suppleanter til Det Rådgivende Udvalg for Erhvervsuddannelse for en periode på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Erhvervsuddannelse for perioden fra den 16. marts 1998 til 15. marts 2000:

I. >TABELPOSITION>

II. >TABELPOSITION>

III. >TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Artikel 3

Der vil senere blive truffet afgørelse om udnævnelse af repræsentanterne for de spanske arbejdstagerorganisationer.

Udfærdiget i Bruxelles, den 16. marts 1998.

På Rådets vegne

J. CUNNINGHAM

Formand

(1) EFT 63 af 20.4.1963, s. 1338/63.

(2) EFT 190 af 30.12.1963, s. 3090/63.

(3) EFT L 91 af 12.4.1968, s. 26.

(4) EFT C 164 af 30.6.1995, s. 2.
RÅDETS BESLUTNING af 31. marts 1998 om ændring af Kommissionens beslutning 97/534/EF om forbud mod anvendelse af risikomateriale med hensyn til overførbare spongiforme encephalopatier (98/248/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 19,

under henvisning til Kommissionens forslag, og

ud fra følgende betragtninger:

Den 30. juli 1997 vedtog Kommissionen beslutning 97/534/EF om forbud mod anvendelse af risikomateriale med hensyn til overførbare spongiforme encephalopatier (4); denne beslutning finder anvendelse fra den 1. april 1998;

Den Stående Veterinærkomité har ikke afgivet positiv udtalelse om Kommissionens oprindelige udkast til foranstaltninger; Kommissionen har derfor fremsat forslag til de foranstaltninger, som Rådet skal træffe i henhold til artikel 17 i direktiv 89/662/EØF, idet det skal træffe foranstaltninger inden 15 dage;

under hensyn til udviklingen siden vedtagelsen af beslutning 97/534/EF er det nødvendigt at foretage en fornyet tilbundsgående undersøgelse af indholdet af foranstaltningerne i nævnte beslutning, og datoen for dens anvendelse bør derfor udskydes -

VEDTAGET FØLGENDE BESLUTNING:

Artikel 1

I artikel 10 i beslutning 97/534/EF ændres datoen »1. april 1998« til »1. januar 1999«.

Artikel 2

Denne beslutning er rettet til medlemsstaterne.

Den anvendes fra den 1. april 1998.

Udfærdiget i Bruxelles, den 31. marts 1998.

På Rådets vegne

J. CUNNINGHAM

Formand

(1) EFT L 395 af 30. 12. 1989, s. 13. Direktivet er senest ændret ved direktiv 92/118/EØF (EFT L 62 af 15. 3. 1993, s. 49).

(2) EFT L 224 af 18. 8. 1990, s. 29. Direktivet er senest ændret ved direktiv 92/118/EØF.

(3) EFT L 373 af 31. 12. 1990, s. 1. Direktivet er senest ændret ved direktiv 96/43/EF (EFT L 162 af 1. 7. 1996, s. 1).

(4) EFT L 216 af 8. 8. 1997, s. 95. Beslutningen er ændret ved Kommissionens beslutning 97/866/EF (EFT L 351 af 23. 12. 1997, s. 69).
RÅDETS OG KOMMISSIONENS AFGØRELSE af 26. januar 1998 om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side (98/238/EF, EKSF)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,

under henvisning til traktaten om oprettelse af Det Europæiske Kul- og Stålfællesskab, særlig artikel 95,

efter høring af Det Rådgivende Udvalg og efter samstemmende udtalelse fra Rådet,

under henvisning til samstemmende udtalelse fra Europa-Parlamentet, og

ud fra følgende betragtning:

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, undertegnet i Bruxelles, den 17. juli 1995, bør godkendes -

TRUFFET FØLGENDE AFGØRELSE:

Artikel 1

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side med de dertil knyttede protokoller samt de til slutakten knyttede erklæringer godkendes herved på Det Europæiske Fællesskabs og Det Europæiske Kul- og Stålfællesskabs vegne.

Teksterne til aftalen, de dertil knyttede protokoller og slutakten er knyttet den denne aftale.

Artikel 2

1. Den holdning, som Fællesskabet skal indtage i Associeringsrådet og Associeringsudvalget, fastlægges af Rådet på forslag af Kommissionen eller, om fornødent, af Kommissionen i overensstemmelse med de tilsvarende bestemmelser i traktaterne om oprettelsen af Det Europæiske Fællesskab og Det Europæiske Kul- og Stålfællesskab.

2. Formanden for Rådet er i overensstemmelse med artikel 79 i aftalen formand for Associeringsrådet og fremfører Fællesskabets holdning. En repræsentant for Rådets formand er formand for Associeringsudvalget i overensstemmelse med artikel 82 i aftalen og fremfører Fællesskabets holdning.

Artikel 3

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 96 i aftalen. Formanden for Kommissionen foranstalter samme notifikation på Det Europæiske Kul- og Stålfællesskabs vegne.

Udfærdiget i Bruxelles, den 26. januar 1998.

På Kommissionens vegne

J. SANTER

Formand

På Rådets vegne

R. COOK

Formand
RÅDETS AFGØRELSE af 16. marts 1998 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union, vedrørende kontrol med udførslen af varer med dobbelt anvendelse (98/232/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til de overordnede retningslinjer fra Det Europæiske Råd i Lissabon den 26. og 27. juni 1992,

under henvisning til afgørelse 94/942/FUSP (1), og

ud fra følgende betragtning:

Bilag I til afgørelse 94/942/FUSP bør ajourføres, således at der tages hensyn til udviklingen i Wassenaar-arrangementet -

TRUFFET FØLGENDE AFGØRELSE:

Artikel 1

Listen over varer med dobbelt anvendelse i bilag I til afgørelse 94/942/FUSP, som er omhandlet i afgørelsens artikel 2 samt i artikel 3, stk. 1, i Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (2), ændres i overensstemmelse med bilaget til nærværende afgørelse.

Artikel 2

Denne afgørelse offentliggøres i Tidende.

Artikel 3

Denne afgørelse træder i kraft på dagen for offentliggørelsen.

Den anvendes fra den tredivte dag efter dagen for offentliggørelsen.

Udfærdiget i Bruxelles, den 16. marts 1998.

På Rådets vegne

J. CUNNINGHAM

Formand

(1) EFT L 367 af 31.12.1994, s. 8. Afgørelsen er senest ændret ved afgørelse 98/106/FUSP (EFT L 32 af 6.2.1998, s. 1).

(2) EFT L 367 af 31.12.1994, s. 1. Forordningen er ændret ved forordning (EF) nr. 837/95 (EFT L 90 af 21.4.1995, s. 1).

BILAG

I listen over varer med dobbelt anvendelse i bilag I til afgørelse 94/942/FUSP, senest ændret ved afgørelse 98/106/FUSP, foretages følgende ændringer:

1) Under »Definitioner af udtryk, der anvendes i dette bilag«

- indsættes følgende definition mellem »Bæreplaner med variabel geometri« og »CE«:

»»carbonfiberpreforms« (1): ordnet arrangement af ikke-coatede eller coatede fibre, der skal danne en ramme om en del, inden »matrix« indføres for at danne en »komposit««

- affattes definitionen af »personligt chipkort« således:

»»Personligt chipkort« (5): et identifikationskort, der indeholder et mikrokredsløb, som er programmeret til en specifik anvendelse, og som ikke kan omprogrammeres af brugeren til nogen anden anvendelse.«

2) Under »Kategori 0 - nukleart materiale, faciliteter og udstyr« foretages følgende ændringer:

0C004 affattes således:

»>TABELPOSITION>«

3) Under »Kategori 2 - materialebehandling«:

2B002

Denne position udgår.

4) Under »Kategori 4 - datamater«:

4A003.b

»mere end 710 millioner« ændres til »mere end 2 000 millioner«.

5) Under »Kategori 9 - fremdriftssystemer, rumfartøjer og beslægtet udstyr«:

9A003

Ingen ændring i den danske tekst.

9D001

»»Software«, der kræves til« ændres til »»Software«, der er specielt designet eller ændret til«.

9D002

»»Software«, der kræves til« ændres til »»Software«, der er specielt designet eller ændret til«.

9D003

»»Software«, der kræves til« ændres til »»Software«, der er specielt designet eller ændret til«.
RÅDETS AFGØRELSE af 23. marts 1998 om godkendelse på Fællesskabets vegne af PARCOM-afgørelse 96/1 om gradvis afvikling af anvendelsen af hexachlorethan i non-ferro metalindustrien (98/241/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 100 A, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Ved Rådets afgørelse af 3. marts 1975 indgik Fællesskabet konventionen til forhindring af landbaseret havforurening (Paris-konventionen) (3) og blev således kontraherende part i konventionen;

Paris-konventionens forvaltningsorgan (PARCOM - Paris-Kommissionen) kan vedtage foranstaltninger på forureningsbekæmpelsesområdet og har vedtaget PARCOM-afgørelse 96/1 om gradvis afvikling af anvendelsen af hexachlorethan i non-ferro metalindustrien;

Kommissionen deltog i vedtagelsen af PARCOM-afgørelse 96/1 efter bemyndigelse fra Rådet og inden for de herfor udstedte forhandlingsdirektiver;

hexachlorethan er blevet tilføjet på listen over farlige stoffer i bilag I til Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (4);

bestemmelserne i PARCOM-afgørelse 96/1 er på linje med direktiv 76/769/EØF;

det er derfor hensigtsmæssigt, at Fællesskabet godkender PARCOM-afgørelse 96/1 -

TRUFFET FØLGENDE AFGØRELSE:

Eneste artikel

1. PARCOM-afgørelse 96/1 om gradvis afvikling af anvendelsen af hexachlorethan i non-ferro metalindustrien godkendes herved på Fællesskabets vegne.

Teksten til nævnte afgørelse er knyttet til nærværende afgørelse.

2. Kommissionen bemyndiges herved til at meddele denne godkendelse til Paris-Kommissionen.

Udfærdiget i Bruxelles, den 23. marts 1998.

På Rådets vegne

M. MEACHER

Formand

(1) EFT C 364 af 2. 12. 1997, s. 13.

(2) EFT C 80 af 16. 3. 1998.

(3) EFT L 194 af 25. 7. 1975, s. 5.

(4) EFT L 262 af 27. 9. 1976, s. 201. Direktivet er senest ændret ved Kommissionens direktiv 97/64/EF (EFT L 315 af 19. 11. 1997, s. 13).
RÅDETS AFGØRELSE af 27. april 1998 om yderligere forlængelse af gyldigheden af fælles holdning 96/635/FUSP vedrørende Burma/Myanmar (98/303/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2,

under henvisning til fælles holdning 96/635/FUSP af 28. oktober 1996, fastlagt af Rådet på grundlag af artikel J.2 i traktaten om Den Europæiske Union, vedrørende Burma/Myanmar (1),

under henvisning til afgørelse 97/688/FUSP (2), hvorved gyldigheden af den fælles holdning blev forlænget for en periode på seks måneder indtil den 29. april 1998, og

ud fra følgende betragtning:

På baggrund af punkt 6 i fælles holdning 96/635/FUSP bør gyldigheden af den fælles holdning forlænges på ny -

TRUFFET FØLGENDE AFGØRELSE:

Artikel 1

Gyldigheden af fælles holdning 96/635/FUSP forlænges yderligere indtil den 29. oktober 1998.

Artikel 2

Denne afgørelse offentliggøres i Tidende.

Udfærdiget i Luxembourg, den 27. april 1998.

På Rådets vegne

R. COOK

Formand

(1) EFT L 287 af 8.11.1996, s. 1.

(2) EFT L 293 af 27.10.1997, s. 1.
RÅDETS AFGØRELSE af 27. april 1998 om beskikkelse af to medlemmer af Det Økonomiske og Sociale Udvalg (98/298/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),

i betragtning af, at to pladser som medlemmer af ovennævnte udvalg er blevet ledige, efter at H.C.J. van den Burg og A. Lönnberg er trådt tilbage,

under henvisning til den kandidatliste, som den svenske og den nederlandske regering har forelagt,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

J.F.E. van der Hooft og E.E. Ehnmark beskikkes som medlemmer af Det Økonomiske og Sociale Udvalg som efterfølgere for H.C.J. van den Burg og A. Lönnberg for den resterende del af disses mandatperiode, dvs. indtil den 20. september 1998.

Udfærdiget i Luxembourg, den 27. april 1998.

På Rådets vegne

R. COOK

Formand

(1) EFT L 257 af 5. 10. 1994, s. 20.